શ્રીનાથજી એટલે ઐશ્વર્યના સ્વામી. તેઓ નાથદ્વારામાં છે.તે પુષ્ટિમાર્ગનું અત્યંત મહત્ત્વ ધરાવતું સ્વરૂપ છે. તે સાત વર્ષની ઉંમરના કૃષ્ણનું સ્વરૂપ છે. તેમણે ડાબા હાથમાં મસ્તકની ઉપર ગોવર્ધન પર્વત ઊંચકેલો છે, જ્યારે જમણો હાથ કમર પર વીંટળાયેલો છે. આ સ્વરૂપ ૧.૩૭ મીટર ઊંચું અને સમચોરસ આકારમાં ગોઠવેલું છે. પાછળના ભાગમાં પવિત્ર ગોવર્ધન પર્વત છે.હકીકતમાં સમગ્ર પીઠિકા ગોવર્ધન પર્વતનું સ્વરૂપ જ સૂચવે છે. પીઠિકાની ઉપર મધ્યમાં ડાબી બાજુએ એક મુનિ પોપટ લઇને બેઠા છે. શ્રીનાથજીના ડાબા હાથની પાસે બે મુનિ ધ્યાનસ્થ મુદ્રામાં જોઇ શકાય છે.